Лабрадор нугас (Camptorhynchus labradorius) нь ахуунатай төстэй, содон хар алаг өнгө бүхий далайн нугас бөгөөд 1500-аад оноос хойш Хойд Америкт устсан анхны шувуу юм. Лабрадор нугас хамгийн сүүлд 1878 оны 12 сарын 12-нд Нью-Йорк муж улсын Эльмирад үзэгджээ. Харин хамгийн сүүлд 1875 онд Лонг-Айлэндэд агнасан ажээ. Уг нугас Лабрадорт үрждэг байсан гэж яригддаг ч үүр нь олдож байгаагүй бөгөөд Нова Скотиагаас Чесапик булан хүртэл нутгаар өвөлждөг байжээ.